Vom 25.12-27.12 bin i mit em kolleg bis uf george gfahre. Das isch de afang vo de garden route. Landschaft det gseht scho wieder ganz anderst us als da i kapstadt. Dete hets u viel flüss und dschungel. I george sälber hemer es mega schöns guesthouse gfunde zum übernachte. Die wo das bewirtet händ, händ sogar dütsch chöne. Am abig simer in es  restaurant, rose hets gheisse, go znacht ässe. Isch büffe gsi und u fein. So chli wie es richtigs wiehnachts ässe. Du hesch vo 4 sorte fleisch 2i chöne usläse, rind, rollschinke, lam und poulet. Mir hend eus richtig büch vollgschlage;) am sunntig simer nochli wiiter gfahre bis uf wilderness wo mer e wanderig gmacht hend. Zerst simer en berg ufeglofe bis mer e u schöni ussicht uf dä fluss, s'meer und umgäbig gah händ. Nachene ischs wieder abegange u mir sind alles am fluss nah glofe bis zumene wasserfall. Det  simer den chli go bädälä und go sünneleJ nachdem mer wieder zrug glofe sind, simer no bi wilderness is meer go bade. S'wasser isch scho chli wärmer gsi, da dete de indisch ozean isch. Am abig simer den au wieder ines restaurant go ässe gange. Am mäntig hämer eus wieder uf de wäg richtig kapstadt gmacht. I de nächi vo kapstadt hämer nomal en halt gmach zum go wandere. Wanderig het three sisters gheisse, das 3 berge sind wo gad anenand sind u du uf all ufegahsch. Isch au e schöni wanderig gsi. Mer isch sich  richtig vorcho wie i de schwiiz, nur s'meer isch chli unpassend gsi;)